Экс-банкир Ертаев 11 жылға сотталды
"Экс-банкир Ертаев 11 жылға сотталды" | "https://abai.kz/post/124141"
TITLE: Экс-банкир Ертаев 11 жылға сотталды
URL: https://abai.kz/post/124141
META: "Экс-банкир Ертаев 11 жылға сотталды" | "https://abai.kz/post/124141"
DATE: 17.11.2020
AUTHOR(s): Abai.kz
TOTAL WORDS: 107
TEXT: Алматыда экс-банкир Жомарт Ертаевқа қатысты сот үкімі шықты. Онлайн форматта өткен сот отырысында Алмалы аудандық сотының судьясы Роман Селицкий банкирді 11 жылға бас бостандығынан айыру және дүние-мүлкін тәркілеу туралы үкімді оқыды. – Қылмыстық кодекстің 218 және 28-баптары бойынша Жомарт Ертаев 11 жылға бас бостандығынан айырылсын. Сондай-ақ оған жазасын өтеп болған соң 10 жыл бойы банк пен қаржы саласында жұмыс істеуге тыйым салынады,- деді ол. Еліміздегі екінші деңгейлі банктердің бірінен 144 миллиард теңгені жымқырды деп айыпталған қаржыгермен бірге сотта 36 адамның ісі қаралды. Олардың арасында банктің бұрынғы топ-менеджерлері мен қатардағы қызметкерлері де бар. Айта кетейік, бұған дейін Жомарт Ертаев кінәсін толық мойындап, өзінің іс-әрекетіне өкінетінін мәлімдеген еді. Abai.kz
